Sortida Mini-Volta Collserola - Pins BTT - Club Ciclista Mountain Bike Barcelona
En un dia propici per fer surf i no pas mountain bike, vam endinsar-nos a Collserola disposats a fer una sortida BTT amb cara i ulls. Tot i que semblava que no ens en sortiríem, hem de dir que al final va resultar una sortida prou profitosa i entretinguda.
En primer lloc, donar la benvinguda al nostre estimat company Albert, que després de la seva lesió torna a ser amb nosaltres i gaudint de bons moments ciclistes. Avui no ha estat del tot així (s’ha notat la inactivitat), pero la seva il·lusió per la bici podrà amb tot i ben aviat continuarem gaudint amb les seves baixades cremant roda … Benvingut company!
Hem començat de bon matí amb Miguel “Manitas” posant a lloc el desviador de la bici de Toni. A continuació, lluita constant contra el fort vent que bufava en els primer trams i després corriol criminal per gentilesa de Miguel. Continuem amb pista i més pista, pujades i baixades i ensurt increïble de Sergi amb un tronc al ben mig d’una baixada rapideta. Breu aturada per recuperar forces i sant torne-m’hi cap a pujada per corriol a la Font Groga.
Miguel i Toni van decidir allargar una mica la sortida i cap a Les Planes fent carretera (algú té esperit de ciclista de carretera creiem jejeje). Pujada un xic exigent i baixada molt guapa tot fent una mica de km i cap a Carreterea de les Aigües. Semblava que aquí enllestiríem el dia, però quan es comparteix bici amb Miguel mai ens podem refiar i fidel a la seva tradició va voler fer el darrer corriol i així va ser. Baixada per corriol de Carretera de les Aigües fins al Caixa Fòrum.
Bona sortida que no pintava bé a l’inici i que va acabar força bé. Fins la propera!
Sergi Bofill, Albert, Miguel i Toni